Coba ceritain soal Izi Yahya dalam bahasa melayu

Rafizi Yahya atau lebih dikenali sebagai Izi Yahya (1965 – 25 Jun 2007) merupakan seorang pelakon dan dramatis yang cukup terkenal dengan lakonannya sebagai penjahat dengan watak negatif dan antagonis.

Lakonan Izi Yahya akan tetap dikenang ramai kerana beliau merupakan antara pewaris yang menyambung legasi pelakon legenda berwatak jahat dan bengis seperti Salleh Kamil dan A. Rahim.

Beliau telah meninggal dunia pada 25 Jun 2007 di Hospital Sultanah Aminah, Johor Bahru pada jam 10.30 pagi  akibat sakit jantung.

Sepanjang kerjayanya dalam bidang seni, beliau telah menggegarkan industri perfileman termasuk melakonkan watak tentera Jepun bernama Lieutenant Akaishi yang cuba memperkosa Embun (Umie Aida) dalam filem Embun pada tahun 2002. Beliau turut berlakon dalam banyak drama dan yang terbaru adalah Rahsia Sebuah Pengorbanan dan Kalau Kasih Masih Ada.

Meninggal dunia pada 25 Jun 2007 setelah jatuh semasa penggambaran, doktor mengesahkan beliau meninggal akibat sakit jantung.

Jenazah Izi telah dibawa balik ke rumah keluarganya di Datuk Keramat, Kuala Lumpur, sebelum dikebumikan di perkuburan Islam Ulu Klang.